Paul Ziegler

Paul Ziegler von Ziegelberg (1471-1541) estis romkatolika episkopo de Chur inter la 6-a de junio 1505 ĝis sia morto. Li estis filo de Friedrich Ziegler von Ziegelberg kaj Anna Vesner, kaj havis tri fratojn Nikolaus Ziegler (1472–1526) - kiu aktivis serve de la imperiestroj Frederiko la 3-a (1463-1525) kaj Maksimiliano la 1-a (1459-1519) - , Caspar Ziegler - ĉefsekretario en la kanceliereco de Maksimiliano la 1-a- kaj la mineralogo Hans Ziegler. Paul Ziegler estis nobeligita de la imperiestro Maksimiliano la 1-a, kaj la imperiestro Karlo la 5-a (1500-1558), en 1522, omaĝis lin per la barona titolo.

 Biografio 
Oni malmulte scias pri lia kariero, li eble studis en Vieno, en 1503 li estas nomumita kiel administranto de la diocezo de Chur, sed la Sankta Sidejo nur konfirmis post la rezigno de Henriko la 5-a von Hewen (m. 1519), kiu komence deziris liberiĝi de siaj devoj en la diocezo de Chur, ne perdante sian salajron. Finfine li estas agnoskita per papa dekreto en la 6-a de majo 1505 kaj per imperia dokumento en la 1-a de junio 1506.

En la 18-a de aŭgusto 1509 li estas nomumita konsilisto de la duko de Milano, kaj proksimume en tiu sama periodo li estas konfirmita kiel regulara episkopo de Chur, kvankam lia konsekriĝo okazis nur en oktobro 1517. En 1522, li ricevis papan anuitaton pro sia dekanejo en Kolonjo. En 1524, kaŭze de lokaj kvereloj, li translokiĝis al sia Kastelo en la Venosta Valo, apud Glorenza. Gianangelo Medici, la estonta papo Pio la 4-a (1499-1565) enoficiĝis kiel helpa episkopo kaj finis la dividon. La dissemado de la Reformacio, en 1533, kondukis al fermado de la Preĝejo de Sankta Nikolao en Chur kaj la remonstrantaj monaĥejoj en Chur kaj Churwalden.

 Literaturo 

 Lexicon istoric retic
 Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
 The History and Character of Calvinism, J.T. McNeill
 The European Reformation, Euan Cameron
 Poets Laureate in the Holy Roman Empire: A Bio-bibliographical ..., Volume 1, John Flood
 Catholic Hierarchy
 Historischen Lexikon der Schweiz
 History of Switzerland 1499-1914, Wilhelm Oechsli
 Early Modern Democracy in the Grisons: Social Order and Political Language ..., Randolph C. Head
 The history of the church of Christ: particularly in its Lutheran ..., Volume 2, John Scott
 The History of the Church of Christ: The sequel of the Swiss reformation ..., John Scott, Rev. Joseph Milner, Rev. Isaac Milner
 Die Dignität des Ereignisses: Studien zu Heinrich Bullingers ..., Christian Moser
 Reformationsbüchlein. Ein Denkmal des im Jahre 1819 in der Stadt Chur ..., Johann Herbst, Johann Caspar von Orelli
 Historische-Staatsrechtliche Beleuchtung der Hoheitsrechte des Standes ...
 Geschichte des Freystaats der drey Bünde im hohen Rhätien, Johann Heinrich Daniel Zschokke
 Zwinglis Disputationen: Studien zur Kirchengründung in den Städten der ..., Bernd Moeller
 Der Kanton Graubünden: Historisch, geographisch, statistisch ..., Volume 1, Georg Wilhelm Roeder, Peter Conradin von Tscharner
 The History of the Church of Christ: Comprising the sequel of the Lutheran ..., John Scott, Rev. Joseph Milner, Rev. Isaac Milner

 Vidu ankaŭ 

Kategorio:Germanaj romkatolikaj episkopoj
Kategorio:Princepiskopoj